Kultura Maribor

KONS @ INKUBATOR // BRIDA: SINTISAJZER TEENSY
2021-06-17 16:00 - 19:00 UTC | Kulturni inkubator 18 Koroška cesta Maribor, Upravna enota Maribor, 2000 Slovenia
KonS – Platforma za sodobno raziskovalno umetnost in Mladinski kulturni center Maribor v četrtek, 17. junija, ob 17. uri vabita mlade nad 10. letom starosti na brezplačno delavnico izdelave lastnega sintesajzera.
V maju in juniju v Inkubatorju gostuje ekipa pravih tehnoloških odštekancev, ki svoje delavnice razvijajo z mislijo na interaktivnost in z namenom, da intermedijo na čim preprostejši in zabaven način približajo otrokom! V treh delavnicah bomo dodobra spoznali njihov pogled na tehnologijo in z zabavnimi aktivnostmi sestavljali, slikali, programirali in se igrali.
Tokrat priljubljeno delavnico izdelave lastnega sintisajzerčka pripravljamo tudi za otroke! Izdelan inštrument si bodo po delavnici lahko odnesli domov in na njem ustvarjali svoje zvočne mojstrovine.
Na delavnici se bomo spoznali z razvojno ploščico Teensy ter preizkusili, kako iz nje dobimo zvok. Z uporabo Teensy 3.2 in nekaterih osnovnih elektronskih komponent (kot so potenciometri in gumbi) bomo sestavili elektronsko zvočilo z dvema oscilatorjema, ki ga bomo poimenovali TeenSYNTH!
Delavnica bo pokrila številne koristne informacije za začetnike, na primer, kako s Teensy orodjem za oblikovanje zvočnega sistema ustvariti oscilator ter pokukali v Arduino kodo in jo prilagodili tako, da bomo sintisajzerju lahko prosto dodajali potenciometre in senzorje.
Vsak udeleženec bo na delavnici dobil tudi priročni Labbook z vsemi informacijami za nadaljnje učenje in samostojno raziskovanje, domov pa odnesel tudi čisto svoj TeenSYNTH.
Udeležba na delavnici je brezplačna, izdelek pa ostane v lasti udeležencev.
Delavnica bo potekala v angleščini in je namenjena otrokom 10+. V kolikor bo to potrebno, bo za prevod v slovenščino poskrbljeno, udeležba na delavnici pa bo izredno dobra priložnost za vajo angleščine.
Število udeležencev je omejeno, zato je potrebna predhodna prijava na https://www.1ka.si/a/343445.
PRIJAVI SE
Delavnice za otroke in mlade, ki se izvajamo v okviru projekta KONS, predstavljajo serijo razburljivih in navdihujočih raziskovanj, učenja in ustvarjanj. Izvajamo jih, da bi bolje razumeli najsodobnejša dognanja v znanosti in novih tehnologijah, ki jih preko raziskovalne umetnosti premišljamo za posameznika in družbo.
Delavnice se izvajajo ob upoštevanju odlokov o začasnih ukrepih za zmanjšanje tveganja okužbe in širjenja okužbe z virusom sars-cov-2.
Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.
Več o konS @ Inkubator: https://mkc.si/inkubator
Več o projektu konS: https://kons-platforma.org/
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

KONS MB X KMŠ // DELAVNICA: AUDIY
2021-06-16 17:00 - 20:00 | KMŠ Pisarna 30 Vetrinjska ulica Maribor, Upravna enota Maribor, 2000 Slovenia
KonS – Platforma za sodobno raziskovalno umetnost, Mladinski kulturni center Maribor in Klub Mariborskih študentov v sredo, 16. junija ob 17. uri vabita študente v Kulturni inkubator na brezplačno delavnico izdelave lastnega zvočnega efektorja.
Delay echo efekt z zakasnjenim in ponavljajočim predvajanjem zvočnega posnetka ustvarja podoben učinek odmevu zvoka v veliki dvorani. Udeleženci bodo na 3-urni delavnici izdelali vsak svoj efekt, ki se v popularni in elektronski glasbi uporablja npr. za ustvarjanje gosto prekrivanih tekstur not z ritmi, ki dopolnjujejo glasbo in spoznali še številne druge možnosti uporabe. Efekt bodo poleg jack vhoda/izhoda in kontrolnih gumbov opremili še s posebnimi vmesniki za nadzor delovanja.
PRIJAVA: Udeležba na delavnici je brezplačna, izdelek ostane v lasti udeležencev. Število udeležencev je omejeno, zato je potrebna predhodna prijava na: https://www.1ka.si/a/343447
PRIJAVI SE
Klub mariborskih študentov in konS – Platforma za sodobno raziskovalno umetnost sta združila moči in v naslednjih mesecih pripravljata za študente zanimive intermedijske pustolovščine v polju presečišča znanosti, umetnosti in tehnologije. Ker intermedijska umetnost vključuje vse možne oblike udejstvovanja, od čisto tehnoloških aktivnosti do pogovorov, ste k projektu vabljeni vsi, ki vas zanimajo nova odkritja! Imate več možnosti sodelovanja. Lahko se nam pridružite na mesečnih delavnicah, kjer bomo spajkali, sestavljali, raziskovali,… lahko se pridružite ekipi razvijalcev delavnic, lahko pa se izobrazite za mentorja delavnic! Glede vseh aktualnosti vas bomo seveda sproti obveščali.
Okej, to se sliši super, what’s the catch? Ni ga 🙂 Projekt konS je bil izbran na javnem razpisu za izbor operacij “Mreža centrov raziskovalnih umetnosti in kulture”, ki ga sofinancirata RS in EU iz Evropskega sklada za regionalni razvoj in je torej finančno podprt, vsebine morajo samo doseči čim večje število ljudi in jih vključiti v te zanimive aktivnosti.
Platforma konS sooblikuje 9 partnerskih organizacij iz cele Slovenije, v Mariboru pa je baza projekta v Kulturnem inkubatorju na Koroški cesti 18, a se aktivnosti dogajajo in se bodo dogajale povsod po mestu, enkrat mesečno tudi v KMŠjevi Pisarni!
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

FESTIVAL KC PEKARNA 2021
2021-06-16 16:00 - 2021-06-19 17:00 | Maribor center / Kulturni center Pekarna 16 Ob železnici Maribor, Upravna enota Maribor, 2000 Slovenia
Kulturni center Pekarna ob svoji obletnici vabi na večdnevno festivalsko dogajanje, na katerem se bodo predstavili lokalni umenitiki_ce ter glasbeniki_ce.
Ob obletnici KC Pekarna bo potekal od 16. do 19. 6. 2021
Program se bo izvajal tako podnevi, kot zvečer, v primeru slabega vremena bo določen nadomestni termin. Večerni del se prične 16. in se 17.6. nadaljuje s filmskim večerom, koncertni del pa bo potekal 18. – 19. 6. na treh prizoriščih, in sicer: v MC Pekarni, Gustafu in na prostem
Vsak večer bo nastopilo pet glasbenih skupin – od tega dve večji. Izbrani sta bili že dve skupini, in sicer: Happy ol McWeasel in Alo!Stari, nastopale pa bodo seveda tudi pekarniške skupine in DJ-ji. Čez dan bo program namenjen delavnicam, pogovorom, okroglim mizam, nastop glasbenih skupin, DJ-em ali jamming sessions.

56. FESTIVAL BORŠTNIKOVO SREČANJE
2021-06-14 10:00 - 2021-06-27 11:00 | SNG Maribor 27 Slovenska ulica Maribor, Upravna enota Maribor, 2000 Slovenia
Osrednji, najstarejši in najuglednejši gledališki festival v Sloveniji.
Kjer so na ogled najboljše gledališke predstave!
Festival Borštnikovo srečanje vsako leto postreže z najboljšimi predstavami slovenskih gledališč. Ob koncu festivala strokovna žirija podeli nagrade za najboljšo predstavo, igralce, režijo in druge umetniške dosežke. Nekatere predstave so izvedene tudi v tujih jezikih.
V letošnjem letu poteka med 24. majem in 4. junijem, ko si lahko najrazličnejše uprizoritve, predstave, performanse in druge dogodke ogledate na različnih lokacijah. V zadnjih letih organizatorji namreč oživljajo pozabljene zgradbe, dvorišča pa spreminjajo v odre in tako ustvarjajo urbani mestni vrvež.
Da bo izkušnja popolna in doživetje edinstveno, manjkate samo še vi!
PROGRAM:
Sedem vprašanj o sreči (Festival Borštnikovo srečanje)
Tekmovalna predstava 56. Festivala Borštnikovo srečanje.
19. 6. 2021, 18:00 →
Maribor center / Lutkovno gledališče Maribor
Festival Borštnikovo srečanje
Gledališče
https://www.sng-mb.si/program-drama-sng-mb/sedem-vprasanj-o-sreci-/
Alice v postelji (Festival Borštnikovo srečanje)
Tekmovalna predstava 56. Festivala Borštnikovo srečanje.
20. 6. 2021, 19:30 →
Maribor center / SNG Maribor, Stara dvorana
Festival Borštnikovo srečanje
Gledališče
https://www.sng-mb.si/program-drama-sng-mb/alice-v-postelji/
Sin (Festival Borštnikovo srečanje)
Tekmovalna predstava 56. Festivala Borštnikovo srečanje.
22. 6. 2021, 20:00 →
Maribor center / SNG Maribor, Stara dvorana
Festival Borštnikovo srečanje
Gledališče
https://www.sng-mb.si/program-drama-sng-mb/sin/
Biokozmizem::Izreka (Festival Borštnikovo srečanje)
Tekmovalna predstava 56. Festivala Borštnikovo srečanje.
24. 6. 2021, 18:00 →, 24. 6. 2021, 21:00 →
Maribor center / SNG Maribor, Mali oder
Festival Borštnikovo srečanje
Gledališče
https://www.sng-mb.si/program-drama-sng-mb/biokozmizemizreka/
Gejm (Festival Borštnikovo srečanje)
Tekmovalna predstava 56. Festivala Borštnikovo srečanje.
24. 6. 2021, 20:00 →
Maribor center / SNG Maribor, Velika dvorana
Festival Borštnikovo srečanje
Gledališče
https://www.sng-mb.si/program-drama-sng-mb/gejm/
Sedem dni (Festival Borštnikovo srečanje)
Tekmovalna predstava 56. Festivala Borštnikovo srečanje.
26. 6. 2021, 20:00 →
Maribor center / SNG Maribor, Stara dvorana
Festival Borštnikovo srečanje
Gledališče
https://www.sng-mb.si/program-drama-sng-mb/sedem-dni/

GOSPOD ZVEZDA
2021-06-12 22:00 - 23:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
Ludvik Středa in Pavel Polák / Obnovitev predstave iz leta 1993
Režiser Pavel Polák
Avtor likovne podobe in kostumograf Ivan Antoš
Vodja obnovitve predstave Danilo Trstenjak
Igrajo
Petra Caserman 1993 | Metka Jurc 2020
Danilo Trstenjak 1993 in 2020
Davorin Kramberger 1993 | Gregor Prah 2020
Prevajalec Marjan Pungartnik
Lektorica Majda Potrata 1993 | Metka Damjan 2020
Avtor glasbe Urban Koder
Kostumografka Mojca Bernjak 2020
Tehnični vodja Mirko Černic 1993
Izdelovalci lutk Breda Varl 1993, Mirko Černic 1993, Darka Erdelji 2020, Daša Filipovski 2020
Izdelovalci scene Slavko Rakuša 1993, Branko Caserman 1993 in 2020, Lucijan Jošt 2020, Urban Saletinger 2020
Oblikovalec zvoka Miljenko Knezoci 2020
Oblikovalec svetlobe Urban Kolarič 2020
Gospod Zvezda je prišel z neba. Na travniku je našel srebrnik in si v trgovini zanj kupil kolaček, dežnik in barvico. Za uro, na kateri je plesala prelepa plesalka, pa mu je zmanjkalo denarja. Srečal je pikapolonice in jim dal barvice, da so si na krila narisale pikice. Polžu, ki je izgubil hiško, je dal kolaček, da si je iz njega lahko naredil še lepše domovanje. Kos je želel imeti bela žametna krila. Dobil jih je … in še dežnik po vrhu, da se ne bi zmočila. Vsi so bili srečni, le gospod Zvezda je kar naprej vzdihoval in mislil na plesalko z ure. Zaljubil se je vanjo in ni je mogel pozabiti. In prijatelji, ki niso več mogli poslušati njegovega vzdihovanja, so mu jo kupili. Za dobrega prijatelja bi kaj takega storili tudi vi, mar ne? Saj zato pa so prijatelji: da kaj lepega storimo zanje.

RAZSTAVA: FREŠTREŠ - PREPOROD
2021-06-09 10:00 - 2021-07-01 19:00 | Galerija Media Nox 12 Židovska ulica Maribor, Upravna enota Maribor, 2000 Slovenia
MKC Maribor, Galerija Media Nox in Kolektiv Freštreš med 9. junijem in 1. julijem vabimo k Preporodu – izkušnji, ki bo lastna vsakemu obiskovalcu, neponovljiva in natanko tisto, kar v tem trenutku potrebujemo.
Če gre sklepati, po njihovih preteklih podvigih, je bil kolektiv Freštreš vselej vsaj korak pred svojim časom, zato jim tudi tokrat zaupajmo, da nam bo izkušnja pisana na kožo in da nas poznajo bolje, kot se morda poznamo sami. Da se štirikratnost tehno-glajdanja po straneh piramide razširi v vsekratnost Teserakta, da pride z razjasnitvijo tudi Preporod.
Kuratorki: Ajda Ana Kocutar in Lara Mejač
“Qasqo, Emlor, Balzac, Aloyus in Petron,
Neskončno mreženje in UV-žarčenje freštrešijske sile, pošiljamo po vas.
O RAZSTAVI
Pred prerojenjem so razposlane tehno-prerokbe. Prerokbe so štiri: ČŽŠ, Grid, Insomnia in Ikigusare. Vsaka prerokba egoistično zavzema eno stran piramide, vsaki strani je dana ena tehno-sfera in vsaki tehno-sferi ena uglašenost instinktivne plejade zvoka in laserjev. In število prerojenja je prav tako štiri; naj ga izračuna, kdor ima um, saj je število človeka.
In med preoblečenimi v prerojenje so tehno-želje ljudi prav tako štiri: po dva razreda se veselita vsak svoje smeri in gresta v svojo smer, a prerojenje naposled združi vse štiri. Ti štiri še ne vedo zase, ampak skrivajo mistične pra-turmalinske sintetične kristale, ki se bodo razjasnili po tehno-Poti. Toda pred preroditvijo jih čakajo vprašanja, in odgovarjati morajo v skladu s svojo srčno USB-zakladnico, svojo srčno sefiro misli, da skoznje posije žarek uzrtja.
Utripov srca med vsako od poti je šestnajst, in vsak utrip je teden, in teden je teden let, to je sedem let.
Sestop v podzemlje ponavlja pot močnega, sočnega teserakta ponoči, ko snuje naslednji tehno-dan, in sanjavci ga slutijo v sanjah, ampak ni vidno niti MulTriDimenzionalni Horusovi cameri obscuri. Sanje se da sicer razložiti, ampak je komplicirano.
Kdor se dotakne teserakta, ko potuje skozi podzemlje, tripira za Insomnio, ampak bo deležen turbo energije.
Kdor se dotakne teserakta, ko snuje lastno piramido, ima v umu Grid, in bo zdizajniral vesolje.
Kdor se dotakne teserakta, ko radioaktivni veter šumi: “ČŽŠ!”, bo zvoke napravil za svoje prijatelje in bo mojstrsko igral polifoni kazu ali neverjetni kariljon.
Kdor se dotakne teserakta, ko lovi mavrične rise za preživetje, bo večno nasičen od algoritmov neba, ki jih izkušeni ribiči v meglicah imenujejo “Ikigusare”.
Resnično, čigar endokrini sistem prerojenje vzljubi, bo prerojen.
Akoliti FT
O KOLEKTIVU
Freštreš je neodvisen slovenski umetniški kolektiv, ki združuje mlade ustvarjalce napodročjih grafičnega oblikovanja, ilustracije, fotografije, literature, izvedbe inštalacijsko-performativnih dogodkov idr. Kolektiv od leta 2013 izdaja umetniško revijo,prav tako naslovljeno freštreš, in organizira razstave, ki večinoma sovpadajo s predstavitvami novih izvodov revij, delujejo pa tudi kot samostojni umetniški dogodki. V zadnjih projektih se kolektiv posebej sooča s konceptom parafikcije, predvsem znotraj performansa. Do leta 2021 je kolektiv izdal 10 samostojnih številk revije in priredil 7 samostojnih razstav – meddrugim v razstaviščih GT22 v Mariboru (Razprodaja, 2015), Kino Šiška v Ljubljani (Freštreš Redempcija, 2015) ter razstavnem prostoru Fotopuba v Ljubljani (“preroška” razstava DekontamiNACIJA, 2019). Delo kolektiva je bilo leta 2014 vključeno v zaključni izbor zagrebškega festivala DanD, leta 2017 pa je kolektiv sodeloval v skupinski retrospektivni razstavi Zini! v MGLC. Leta 2019 se je kolektiv na festivalu Fotopub predstavil s performansom, naslovljenim Destrukcija dekontamiNACIJE. Druga številka revije freštreš je bila uvrščena v ožji izbor bienala Brumen leta 2013; plakata za razstavo Ikigusare (Ljubljana, razstavišče Poligon, 2014) sta bila uvrščena v ožji izbor bienala Brumen leta 2015, leta 2019 pa je kolektiv za deseto številko revije prejel nagrado bienala Brumen za odlično slovensko oblikovanje na področju publikacij.

MADAMA BUTTERFLY
2021-06-05 14:30 - 2021-06-12 15:30 | SNG Maribor 27 Slovenska ulica Maribor, Upravna enota Maribor, 2000 Slovenia
Opera (japonska tragedija) v treh dejanjih.
Premiera: 5. junij 2021, Velika dvorana
Avtor: Giacomo Puccini
Režija: Pier Francesco Maestrini
Libreto Luigi Illica, Giuseppe Giacosa
Praizvedba opere 17. februar 1904, Teatro alla Scala di Milano
Sponzor predstave Madama Buterfly je Pošta Slovenije
Še preden je svojo praizvedbo v rimski Operi doživela Tosca januarja 1900, je Puccini že intenzivno iskal novo temo oziroma predlogo za svojo naslednjo opero. Med ožjim izborom primernih del so bile tudi Maeterlinckova drama Pelléas et Mélisande, Hugojev epohalni roman Les Misérables in Daudetov roman Tartarin de Tarascon. Toda šele po poletnem obisku londonske produkcije Tosce je našel svoj pravi navdih v tragični enodejanki Madame Butterfly: A Tragedy of Japan Davida Belasca, ki je nastala kot dramatizacija kratke zgodbe Madame Butterfly Johna Lutherja Longa in je bila ravno tedaj na programu v londonskem gledališču Duke of York’s Theatre. Puccini je bil na predstavo navdušen, zato je takoj angažiral svoja libretista, Illico in Giacoso, da bi začela s pripravo besedila. Kot po navadi je bila naloga Illice, da pripravi ustrezno dramsko strukturo in osnutek dialogov, ki bi jih nato Giacosa prepesnil v verze.
Prva različica opere Madama Butterfly, ki je bila zasnovana v zgolj dveh dejanjih, je bila prvič izvedena v milanski Scali 17. februarja 1904 in je doživela slab sprejem pri publiki, in to kljub dejstvu, da sta bila v vlogah glavnih dveh protagonistov – ljubezenskega para – Čočo san in Benjamina Franklina Pinkertona angažirana priznana sopranistka Rosina Storchio in tenorist Giovanni Zenatello. Glavni razlog za fiasko operne praizvedbe pa ni bila kakšna kompozicijska pomanjkljivost, ampak predvsem pomanjkanje časa za ustrezno pripravo zahtevne glasbene partiture, ki jo je Puccini oddal po predvidenem roku, saj je njegovo temeljito spoznavanje z japonsko kulturo – znano je, da se je pri komponiranju pogosto posvetoval z neko japonsko igralko, ki je takrat bivala v Milanu – terjalo preveč časa.
Puccini pa po propadli praizvedbi ni obupal nad opero in jo je zgolj nekoliko dramaturško razčlenil – pravzaprav je izvorno drugo dejanje “razbil” na dva dela –, prav tako pa je naredil še nekaj minornih harmonsko-melodičnih popravkov v posameznih arijah in inštrumentalnih prehodih. Sledil je velik uspeh prve izvedbe nove različice opere 28. maja še istega leta (1904) v Brescii. Madama Butterfly, ki bo po več kot desetletnem premoru (nazadnje je bila uprizorjena v sezoni 2008/2009) ponovno zaživela na velikem mariborskem odru, je ena tistih redkih primerov, ko se operni libreto in ne nazadnje tudi čustveno nabita glasba z emfatičnim vrhuncem v ljubezenskem duetu Vogliatemi bene med pravkar poročeno japonsko gejšo Čočo san z ameriškim mornariškim častnikom Pinkertonom kaže kot pomenljiva umetniška nadgradnja lastnega izvirnika – Longove kratke zgodbe in Belascove dramatizacije –, kar potrjuje tudi trajna priljubljenost te opere na preštevilnih opernih odrih po vsem svetu.

VODEN OGLED URBANIH VRTOV IN NABIRANJE ZELIŠČ
2021-06-05 05:00 - 06:00 | Mestni vrtovi Studenška ulica Maribor, Upravna enota Maribor, 2000 Slovenia
a Svetovni dan okolja organiziramo voden ogled urbanih vrtov v Mestnem vrtu pod Gorco. Vabljeni, da se ob 17. uri udeležite srečanja v naravi!
5. junij je Svetovni dan okolja. Ljudje smo tisti, ki smo ključni akter pri ohranjanju in varovanju našega okolja, vključno z živimi bitji in neživimi deli narave, ki nam prinašajo toliko veselja in nam predvsem omogočajo obstoj in življenje na tem planetu. Toda podnebne spremembe ogrožajo obstoj ne le rastlin in živali temveč tudi ljudi.
Pomemben negativen vpliv na podnebje imajo naši prehranski sistemi. Intenzivna monokulturna agrikultura seka gozdove, degradira zemljo, obremenjuje vodne vire ter zmanjšuje biotsko raznolikost. Sadje in zelenjava, ki pripotujeta na police trgovin iz oddaljenih krajev, puščata velik ogljični odtis. Posežemo po njiju, ker sta ugodnješi od lokalno pridelane ekološke. Vendar se ne zavedamo, da s tem zaužijemo vitaminsko in minearlno osiromašeno ter kemikalij polno hrano.
Za ohranjanje okolja in zmanjšanje podnebnih sprememb je ključno, da čim več prebivalcev mest pridela svojo hrano na urbanih vrtovih. Zato vas Združenje EPEKA vabi, da se udeležite vodenega ogleda po čudovitem Mestnem vrtu pod Gorco. Gre za košček zemlje pod Pekrsko gorco, ki nudi prostor individualnim vrtičkarjem, doživljajskemu vrtu, sadovnjaku in ljubečim ljudem.Sprehodili se bomo skozi vrt, kjer boste dobili občutek o površini in kjer vam bomo predstavili, kako smo ga oblikovali. Spoznali boste delovanje skupnostnih urbanih vrtov ter načela ekološkega kmetovanja. V drugem delu srečanja se bomo posvetili zeliščnemu delu vrta. Pojasnili bomo, kako se z zelmi na vrtu rokuje ter jih nakaj pobrali.
Udeležba je brezplačna! Nadenite si primerno obutev, saj se bomo sprehajali med vrtovi. Priporočamo kakšne starejše športne čevlje.
Lokacija:
Najdete vrtnarijo Bensa, ki je zraven RTV centra Maribor. Po Studenški ulici greste mimo vhoda vrtnarije v smeri Pohorja in takoj za ograjo zavijete desno na makdamsko cesto. Čez 100m se nahaja vhod na vrt.
Število udeležencev omejeno na 25, zato je potrebna prijava: https://forms.gle/6gSR2f8SvooMVVbq7
V primeru dežja bo dogodek prestavljen.
Projekt je sofinanciran s strani Evropske komisije (program DEAR).
Se vidimo v naravi!

JAZZ 'MA MLADE 2021
2021-06-04 15:00 - 2021-06-18 23:00 | Maribor center / Židovski trg / Maribor Maribor
Festival Jazz ‘ma mlade bo po enoletnem premoru med 4. in 18. junijem 2021 že petič združeval ljubitelje jazz glasbe in umetnosti, v kolikor se bodo sprostili še nekateri ukrepi za zajezitev epidemije COVID-19, pa bodo na svoj račun prišli tudi ljubitelji vina in kulinarike. Festival mestu in širši publiki predstavlja mlade perspektivne umetnike ter z dogajanjem oživlja Židovski trg, pomembno kulturno dediščino mesta Maribor.
Mladinski kulturni center Maribor bo v treh petkovih večerih gostil mednarodne in lokalne jazz zasedbe obetavnih mladih glasbenikov, ki bodo s svojo avtorsko glasbo popeljali v različne svetove jazza, manjkale pa ne bodo niti melodije pionirjev in ikon jazz glasbe. Predstavili se bodo: P’Jays, Hauptman, birds of unknown, Blaž Švagan Trio, Borna Pehar 4tet in učenci Konservatorija za glasbo in balet Maribor.
“Tudi v letošnji festivalski ediciji smo ostali zvesti programski filozofiji, da damo prostor mladim glasbenikom, tako uveljavljenim kot neuveljavljenim. Jazz pa postavljamo kot temelj ali recimo “očeta” glasbe, ki se na festivalu pojavlja s svojimi “ta mladimi”, različnimi podzvrstmi, ki so se razvile iz njega. Festival bo torej pester tudi s tega vidika, poslušali bomo tudi funk, neo-soul s primesmi hip-hopa, r’n’b-ja itn.” je orisal Vid Turica, glasbeni selektor festivala Jazz ‘ma mlade.
Ob glasbenem programu bo v sodelovanju z okoliškimi galerijami in prizorišči: Sinagoga, Galerija Media Nox, Galerija DLUM, Fotogalerija Stolp, GT22 in KUD Moment s Festivalom Prestopi potekal bogat spremljevalni program z otvoritvami razstav in podaljšanim delovnim časom galerij, predstavami, fotografsko delavnico in projekcijo na Sinagogo, v kolikor se tekom festivala sprostijo še nekateri ukrepi za zajezitev epidemije COVID-19 pa tudi z degustacijami lokalnih vin in lokalno ulično hrano, ki jo posebej za festival pripravljajo študenti VSGT Maribor.
Tudi letošnja edicija festivala bo izpeljana ob pomoči prebivalk Židovske četrti – čebel, ki domujejo v bližnjem urbanem čebelnjaku na strehi GT22.
“Veseli smo, da bomo lahko festival po enoletnem premoru spet pripeljali na Židovski trg, vendar moramo opozoriti na dve zelo pomembni omejitvi: obiskovalci lahko obiščejo prizorišče le ob izpolnjevanju pogoja PCT, zaradi vzdrževanja medosebne razdalje pa bo skupno število obiskovalcev zelo omejeno, zato vzpostavljamo sistem rezervacij sedišč.”, je poudaril Željko Milovanović,vodja mladinskih programov na MKC Maribor in vodja festivala.
PROGRAM
PETEK, 4. 6. 2021
// GLAVNI ODER //
🐝 20.00 / Koncert birds of unknown (SI)
🐝 21.00 / Koncert Borna Pehar 4tet (CRO/SI)
// SPREMLJEVALNI PROGRAM //
🐝 15.00 / Festival Prestopi-Crossings / akcija »Roke so zlato« v izvedbi Andraža Juga in Slam zverin, Stopnice GT22
🐝 18.00 / Otvoritev razstave Matije Plevnika: ‘’Čestitke in pozdravi’’, ulična galerija Židovska
🐝 18.00 / Delavnica koncertne fotografije z Gregorjem Salobirjem, Židovski trg
🐝 18.00 / Vodstvo po Sinagogi – Zgodovina nekdanje sinagoge v izvedbi Domna Kodriča
🐝 19.00 / Otvoritev fotografske razstave Gregor Salobir: In The Frame: Festival Jazz ‘ma mlade 2018–2019, arkada Židovskega trga in pajesen na Židovskem trgu
🐝 19.00 / Otvoritev razstave Eme Širec: Vulve, arkade Židovskega trga
🐝 19.00–23.00 / Podaljšan delovni čas galerij na Židovskem trgu v Mariboru:
Galerija Media Nox: Kolektiv Podmladek, Art Attack (umetniška razstava)
Fotogalerija Stolp: Tone Stojko, Vrnitev domov (fotografska razstava)
Galerija DLUM: Vabljeni mladi 2021, skupinska razstava umetnikov mlajše generacije
Sinagoga: Marko Vogrič »Nono Franc: Gorica–Dachau. Fotopismo iz taborišča (fotografska razstava) in »Roman Erich Petsche in njegova Kočevska« (razstava likovnih del)
❗️ REZERVACIJE ❗️
Zaradi varnostnih omejitev jamčimo vstop zgolj obiskovalkam_cem s predčasno rezervacijo!
Rezervirajte si sedež za petek, 4. junija, na http://bit.ly/JMM2021-rsrv-4-6.
PETEK, 11. 6. 2021
// GLAVNI ODER //
🐝 20.00 / Koncert Blaž Švagan Trio: Sound in Time (SI/BRA)
🐝 21.00 / Koncert Hauptman (SI/AT)
// SPREMLJEVALNI PROGRAM //
🐝 Ema Širec: Vulve, arkade Židovskega trga (fotografska razstava)
🐝 18.00 / Festival Prestopi – Crossings / Kako smo prišli do sem v izvedbi Momenta in Gledališča Glej, Terasa Čiračara – Galileo 3000
🐝 18.00 / Delavnica koncertne fotografije z Gregorjem Salobirjem, Židovski trg
🐝 18.00 / Voden ogled po razstavah v Sinagogi Maribor, vodi Marjetka Bedrač
🐝 21.15 / Vita Kolar: Visual melt, umetniška video projekcija, vzhodna stena Sinagoge
🐝 19.00–23.00 / Podaljšan delovni čas vseh galerij na Židovskem trgu v Mariboru:
Galerija Media Nox: Kolektiv Freštreš, Pre-Preporod (umetniška razstava)
Fotogalerija Stolp, 16.00–23.00: Tone Stojko, Vrnitev domov (fotografska razstava)
Galerija DLUM: Vabljeni mladi 2021, skupinska razstava umetnikov mlajše generacije
Sinagoga, 18.00–22.00: Marko Vogrič »Nono Franc: Gorica–Dachau. Fotopismo iz taborišča (fotografska razstava) in »Roman Erich Petsche in njegova Kočevska« (razstava likovnih del) in vodstvo po obeh razstavah (ob 18.00) v okviru takrat veljavnih omejitev
❗️ REZERVACIJE ❗️
Zaradi varnostnih omejitev jamčimo vstop zgolj obiskovalkam_cem s predčasno rezervacijo!
Rezervirajte si sedež za petek, 11. junija. Rezervacije bomo odprli v ponedeljek, 7. junija.
PETEK, 18. 6. 2021
// GLAVNI ODER //
🐝 20.00 / Koncert Konservatorij za glasbo in balet Maribor
🐝 21.00 / Koncert P’Jays (SI)
// SPREMLJEVALNI PROGRAM //
🐝 Ema Širec: Vulve, arkade Židovskega trga (fotografska razstava)
🐝 18.00 / 60 minutni brezplačni vodeni ogled Židovska ulica in Židovski trg: stavbe, ljudje in dogodki, vodi Boris Hajdinjak, Sinagoga
🐝 18.00 – 22.00 / Delavnica koncertne fotografije z Gregorjem Salobirjem, Židovski trg
🐝 19.00 / Otvoritev razstave Maja Medena: Nebuloze, arkada Židovskega trga in pajesen na Židovskem trgu
🐝 19.00 – 24.00 / Podaljšan delovni čas vseh galerij na Židovskem trgu v Mariboru:
Galerija Media Nox: Kolektiv Freštreš, Pre-Preporod (umetniška razstava)
Fotogalerija Stolp, 16.00–23.00: Tone Stojko, Vrnitev domov (fotografska razstava)
Galerija DLUM: Nagrajenke Primavera 2019 (otvoritev skupinske razstave)
Sinagoga, 18.00–22.00: Marko Vogrič »Nono Franc: Gorica–Dachau. Fotopismo iz taborišča (fotografska razstava) in »Roman Erich Petsche in njegova Kočevska« (razstava likovnih del) in vodstvo po obeh razstavah v okviru takrat veljavnih omejitev
GT22, 18.00 / avla GT22 / Ambasada Svetlane Makarovič / dogodek »Zmrznjen alpinist«
❗️ REZERVACIJE ❗️
Zaradi varnostnih omejitev jamčimo vstop zgolj obiskovalkam_cem s predčasno rezervacijo!
Rezervirajte si sedež za petek, 18. junija. Rezervacije bomo sprostili v ponedeljek, 14. junija.
VSTOP NA PRIZORIŠČE IN REZERVACIJE
Vstop na prizorišče oz. udeležba je mogoča ob le ob izpolnjevanju pogoja PCT. Dogodek bo potekal v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe COVID-19.
Ker je število sedišč in stojišč zaradi upoštevanja ukrepov za preprečevanje širjenja okužbe COVID-19 zelo omejen (1 meter med sedišči in 1,5 metra med stojišči), lahko vstop jamčimo le osebam s predhodno rezervacijo. Naključni obiskovalci oz. obiskovalci brez rezervacije bodo na prizorišče lahko dostopali zgolj v primeru nezasedenih kapacitet.
Rezervacije sprejemamo na:
4. 6. 2021 – http://bit.ly/JMM2021-rsrv-4-6
11. 6. 2021 – povezava bo objavljena v ponedeljek, 7. junija 2021.
18. 6. 2021 – povezava bo objavljena v ponedeljek, 14 junija 2021.

STAND UP: POD OREHOM
2021-06-03 21:00 - 22:00 | Vetrinjski dvor 30 Vetrinjska ulica Maribor, Upravna enota Maribor, 2000 Slovenia
V preteklih mesecih nam je marsikdaj zmanjkalo priložnosti in razlogov za smeh ter zabavo.
Če potrebuješ večer smeha v družbi prijateljev te vabimo, da se v četrtek, 3. 6. 2021 skupaj nasmejimo in podružimo na STAND UP-u v Vetrinjskem dvoru! 😄
Z nami bodo:
🎙 Aleš Novak
🎙 Sašo Stare
🎙 Uroš Kuzman
🎟 Vstopnina na dogodek znaša 10 EUR za nečlane društva KMŠ in 7 EUR za člane društva KMŠ.
Vstopnice bodo na voljo v Pisarni (Vetrinjska ulica 30) vsak delovnik od 7.30 do 14.00, 31. 5. in 1. 6. od 16.00 do 18.00 in na dan dogodka od 19.30 naprej (v primeru, da se dogodek prej ne razproda).
❗ Za udeležbo na dogodku je potrebno dokazilo o PCT (prebolel-cepljen-testiran).
👉 Pridružujemo si pravico do prestavitve dogodka na četrtek, 17. 6. 2021, v primeru slabega vremena ali zaostritve ukrepov. V tem primeru bodo vstopnice kupljene za dan 3. 6. 2021, veljale tudi za nov termin.
Zaradi ukrepov NIJZ je število obiskovalcev še dodatno omejeno, zato priporočamo, da si v primeru zanimanja svojo vstopnico zagotoviš pravočasno.
Dogodek bo izpeljan v skladu z vsemi ukrepi glede preprečevanja širjenja virusa COVID-19. Vljudno prosimo, da ravnaš v skladu z ukrepi ter na prizorišče prideš samo zdrav/a, uporabljaš zaščitno masko in vzdržuješ varnostno razdaljo.
Rezervacija miz NI MOŽNA.
*Dogodek poteka v soorganizaciji Kluba mariborskih študentov in Tovarne urbane kulture.

6. KONCERT SIMFONIČNEGA CIKLA
2021-06-03 20:00 - 21:00 | SNG Maribor 27 Slovenska ulica Maribor, Upravna enota Maribor, 2000 Slovenia
Dirigent: Simon Krečič
3. junij 2021, Velika dvorana
Simfonični orkester SNG Maribor
Dirigent: Simon Krečič
Solistka: Oksana Pečeny Dolenc, violina
Danilo Švara: Eseji za veliki orkester
Johannes Brahms: Koncert za violino in orkester v D-duru, op. 77
Aleksander Borodin: Simfonija št. 2 v h-molu

DELAVNICA KONCERTNE FOTOGRAFIJE Z GREGORJEM SALOBIRJEM
2021-06-03 18:00 - 2021-06-18 22:00 | Židovski trg Židovska ulica Maribor, Upravna enota Maribor, 2000 Slovenia
Festival Jazz ‘ma mlade vabi na delavnico koncertne fotografije mladega urbanega mariborskega fotografa in uradnega fotografa festivala – Gregorja Salobirja, ki je v svoj objektiv ujel že mnogo nepozabnih trenutkov različnih dogodkov – Jazz ‘ma mlade 2019, koncerti Festivala Lent in na Poštni ulici, koncerte domačih in tujih glasbenikov, plesne predstave KD Center plesa, otvoritve razstav, strokovne posvete in predavanja.
Delavnica bo potekala v četrtek 3. 6. 2021 od 18.00 do 20.00 v Galeriji DLUM in na Židovskem trgu, potem pa vsak festivalski večer Jazz ‘ma mlade, torej 4., 11. in 18. 6. 2021 med 18.00 in 22. uro na Židovskem trgu v Mariboru, kjer bodo udeleženci pred koncertnim dogajanjem pridobili povratne informacije o že posnetih fotografijah, potem pa bodo svoje znanje pilili med samim koncertnim dogajanjem!
Udeleženci se bodo naučili, kako fotografirati v spreminjajočih se svetlobnih pogojih in kako ujeti gibanje in pravi trenutek, osnove kompozicije v koncertni fotografiji, fotografskega bontona in še mnogo drugih trikov.
Obvezne prijave (do 2. 6. 2021, 12:00 ali do zapolnitve mest) na: kristinca.prah@gmail.com
Udeležba je mogoča ob izpolnjevanju pogoja PCT. Dogodek bo potekal v skladu z navodili in priporočili NIJZ in ob upoštevanju vseh varnostnih ukrepov za preprečevanje širjenja okužbe COVID-19.
O MENTORJU
Gregor Salobir (1989) živi in ustvarja v Mariboru. Je nagrajen fotograf, član Fotokluba Maribor, član GT22 in eden izmed vodij edine prosto dostopne fotografske temnice v Mariboru; Mišnice. Svoje pridobljeno znanje prenaša s pomočjo delavnic in predstavitev na mlajše generacije.
Imel je več samostojnih razstav in sodeloval na številnih skupinskih razstavah, tako doma kot v tujini. Že deset let redno fotografira različne kulturne dogodke, od koncertov, do otvoritev razstav, bil je uradni fotograf festivala Jazz ‘ma mlade v letih 2018 in 2019, njegove fotografije festivala so bile objavljene v Mladini, v mariborskem mestnem časopisu ter še na mnogokje. Poleg digitalne fotografije se fotografsko usmerja nazaj h koreninam in začetkom lastnega fotografskega potovanja–k analogni fotografiji. Privlačijo ga različne smeri fotografije: od avtorsko-umetniške, ulične do reportažne.
Več na: https://www.gregorsalobir.si/

KAKO ZORIJO JEŽEVCI
2021-06-03 17:00 - 18:00 | Lutkovno gledališče Maribor, Velika dvorana Maribor
Peter Svetina / 40 min
Režiser Bojan Labovič
Avtor likovne podobe Damijan Stepančič
Igralci Uroš Kaurin, Dunja Zupanec in Danilo Trstenjak
Avtor glasbe Vasko Atanasovski
Dramaturginja Zala Dobovšek
Lektorica Metka Damjan
Oblikovalec zvoka Mitja Pastirk
Oblikovalec svetlobe Urban Kolarič
Lutkovni tehnolog Primož Mihevc
Izdelovalci lutk in rekvizitov Darka Erdelji, Mojca Bernjak in Primož Mihevc
Kostumografka in izdelovalka kostumov Mojca Bernjak
Izdelovalca scenskih elementov Lucijan Jošt in Igor Vidovič
Ježevec Helge pravzaprav ne ve, kdaj ježevec dozori … Toda ko pade s češnje, se nenadoma znajde v kolesju nenavadnih in prismuknjenih prizorov. V družbi ježevke Nikozije raziskuje svet prebrisanih in prikupnih živali, ki počnejo vse to, kar počnemo ljudje: slon Astor slika, poštar Berti raznaša pošto, Čriček Genadij vozi avtobus, mravljinec Alfred obiskuje koncerte … Tudi Helge in Nikozija počneta same zanimive reči: iščeta spomin, ki bi se ju močno držal za tačko, se hladita na bodicah, lovita sladolede, poslušata koncerte, si za rojstni dan pošiljata telegrame in se zabavata ob norčavih dogodivščinah z drugimi živalmi.
Medtem ko se v tem razgibanem svetu, ki je včasih brez logike in smiseln le samemu sebi, odvijajo takšne in drugačne prigode, podlasec Svit (pometalec in pisatelj hkrati) vseskozi vztrajno pometa črke in jih zbira … Saj se le z njimi naša predstava zdaj končno lahko zares začne.

KONS @ INKUBATOR // BRIDA: MICRO:BIT
2021-06-03 16:00 - 19:00 | Kulturni inkubator 18 Koroška cesta Maribor, Upravna enota Maribor, 2000 Slovenia
KonS – Platforma za sodobno raziskovalno umetnost in Mladinski kulturni center Maribor v četrtek, 3. junija, ob 16. uri vabita mlade med 9. in 14. letom na brezplačno delavnico izdelave nadzornika svetlobe in zvoka.
V maju in juniju v Inkubatorju gostuje ekipa pravih tehnoloških odštekancev, ki svoje delavnice razvijajo z mislijo na interaktivnost in z namenom, da intermedijo na čim preprostejši in zabaven način približajo otrokom! V treh delavnicah bomo dodobra spoznali njihov pogled na tehnologijo in z zabavnimi aktivnostmi sestavljali, slikali, programirali in se igrali.
Kontroliranje luči in zvokov na daljavo? Na delavnici Micro:bit se bomo posvetili programiranju in konkretni uporabi naprav, ki bodo preko programskega vmesnika kontrolirale svetlobo in zvoke!
Intermedijska delavnica z naslovom “Micro:bit – kreativne mreže” bo sodelujočim omogočila podrobnejše razumevanje sodobne tehnologije ter njeno upravljanje oziroma manipulacijo, ki je danes preko hitrega razvoja računalnikov in pametnih telefonov postala dostopna vsem. Večina se nas ne zaveda potencialov tehnologij, ki nas obdajajo, te nam omogočajo, da se lahko v vsakem trenutku povežemo v mreže z drugimi podobnimi napravami, ki beležijo vrednosti in podatke iz naše neposredne ali oddaljene okolice.
Delavnice so namenjene otrokom med 9. in 14. letom in so brezplačne. Za udeležbo ni potrebnega predznanja in dodatnega orodja.
Število udeležencev je omejeno na 7, zato je potrebna prijava na tej povezavi oz. klikom na spodnji gumb. V primeru, da bo število prijavljenih preseglo 7, vas o tem ter o morebitnem novem datumu izvedbe delavnice tudi obvestili.
PRIJAVI SE
Delavnice za otroke in mlade, ki se izvajamo v okviru projekta KONS, predstavljajo serijo razburljivih in navdihujočih raziskovanj, učenja in ustvarjanj. Izvajamo jih, da bi bolje razumeli najsodobnejša dognanja v znanosti in novih tehnologijah, ki jih preko raziskovalne umetnosti premišljamo za posameznika in družbo.
Delavnice se izvajajo ob upoštevanju odlokov o začasnih ukrepih za zmanjšanje tveganja okužbe in širjenja okužbe z virusom sars-cov-2.
Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.
Več o konS @ Inkubator: https://mkc.si/inkubator
Več o projektu konS: https://kons-platforma.org/
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

NOVA SLOVENSKA GLASBA – NSG: TADEJ VESENJAK IN DRAJNARJUVA VAMPA
2021-06-02 20:00 - 21:00 | Vetrinjski dvor Vetrinjska ulica Maribor, Upravna enota Maribor, 2000 Slovenia
Po dolgem premoru se bomo ponovno družili v živo, tokrat na kantavtorsko obarvanem glasbenem večeru. Vljudno vas vabimo na koncert v okviru cikla Nova slovenska glasba, ki se bo odvil v sredo, 2. 6. 2021, ob 20. uri v Vetrinjskem dvoru. Najprej bomo prisluhnili najglasnejšemu Prleku med kantavtorji in najbolj prleškemu kantavtorju med Prleki Tadeju Vesenjaku, nato pa bosta oder zavzela Drajnarjuva vampa, brata Tomaž in Jernej Hostnik, ki s svojimi šansoni, hudomušnostjo, pikrostjo ter obilico sarkazma zarežeta v družbeni vsakdan slovenskega življa.
Besedila kantavtorja Tadeja Vesenjaka so osebna, cinična, humorna, jezna, romantična, otožna … takšna, kot je življenje. So kritična, izpovedna in iskrena. Njegova glasba je mešanica folka in bluesa z močnim rockovskim pridihom in občasnimi reggae izpadi. Občasno preseneti tudi s projekti, kot je trio Tadej Vesenjak Banda, prleški kabaret Kisla žüpa v sodelovanju s prleškim pesnikom Markom Kočarjem, Bontonijada z bontonologom Sašo Županekom. Je šestkratni nagrajenec KantFesta, dvakrat pa je nastopil tudi na festivalu šansona La vie en rose, ki ga vodi Vita Mavrič. Trenutno je eden najbolj prepoznavnih kantavtorjev v Sloveniji zato ga je Jure Longyka že leta 2007 tudi izštekal. Nastopa na državnih proslavah, v zaporih in povsod vmes. Do sedaj je pri Založbi Pivec izdal dva albuma: Samo mrtve ribe plavajo s tokom (2011) in Naša dejanja odmevajo v večnost (2014).
Drajnarjuva vampa sestavljata brata Tomaž, akademsko izobraženi pianist, in Jernej Hostnik, harmonikaš, ki sta svoje bogato glasbeno znanje požlahtila s šansonskim, »tomwaitsovskim« pristopom k ustvarjanju avtorske glasbe. Iz Tomaževih narečnih besedil brijejo obešenjaški humor, ostra družbena kritika, obskurna ljudska metaforika, hreščeči vokali in melodične domislice, ki razkrivajo mojstrskega pripovedovalca zgodb. To so opazili tudi na mednarodnem festivalu Kantfest, kjer sta prejela prvo nagrado.
Vstop je prost. Vljudno vas prosimo, da pri obisku koncerta upoštevate priporočila NIJZ in informatorjev na prizorišču.
Produkcija: KID KIBLA
Soorganizacija: Narodni dom Maribor – Vetrinjski dvor
Koncert je del cikla Nova slovenska glasba – NSG, ki ga podpirata Ministrstvo za kulturo in Mestna občina Maribor.

KONS MB X KMŠ // DELAVNICA: SINTISAJZER TEENSY
2021-06-02 17:00 - 20:00 | KMŠ Pisarna 30 Vetrinjska ulica Maribor, Upravna enota Maribor, 2000 Slovenia
KonS – Platforma za sodobno raziskovalno umetnost, Mladinski kulturni center Maribor in Klub Mariborskih študentov v sredo, 2. junija ob 17. uri vabita študente v Pisarno KMŠ na brezplačno delavnico izdelave lastnega sintesajzera.
“Tokrat v okviru sodelovanja konS Maribor in KMŠ pripravljamo delavnico izdelave čisto pravega synthesizerja! Izdelan synth boste po delavnici lahko odnesli domov in na njem ustvarjali svoje zvočne mojstrovine.
Udeleženci delavnice se bodo spoznali z zvočnimi možnostmi, ki jih ponuja razvojna ploščica Teensy 3.2, ter z dodajanjem nekaterih osnovnih elektronskih komponent (kot so potenciometri in gumbi) sestavili elektronsko zvočilo/synthesizer z dvema oscilatorjema.
Delavnica bo pokrila številne koristne informacije za začetnike, na primer, kako s Teensy orodjem za oblikovanje zvočnega sistema ustvariti oscilator ter kako lahko s preprostimi posegi v Arduino kodo sintetizatorju prosto dodajamo potenciometre in senzorje.
Vsak udeleženec bo na delavnici dobil tudi priročni Labbook s vsemi informacijami za nadaljnje učenje in samostojno raziskovanje.
PRIJAVA: Udeležba na delavnici je brezplačna, izdelek ostane v lasti udeležencev. Število udeležencev je omejeno, zato je potrebna predhodna prijava na https://www.1ka.si/a/343263.
PRIJAVI SE
Klub mariborskih študentov in konS – Platforma za sodobno raziskovalno umetnost sta združila moči in v naslednjih mesecih pripravljata za študente zanimive intermedijske pustolovščine v polju presečišča znanosti, umetnosti in tehnologije. Ker intermedijska umetnost vključuje vse možne oblike udejstvovanja, od čisto tehnoloških aktivnosti do pogovorov, ste k projektu vabljeni vsi, ki vas zanimajo nova odkritja! Imate več možnosti sodelovanja. Lahko se nam pridružite na mesečnih delavnicah, kjer bomo spajkali, sestavljali, raziskovali,… lahko se pridružite ekipi razvijalcev delavnic, lahko pa se izobrazite za mentorja delavnic! Glede vseh aktualnosti vas bomo seveda sproti obveščali.
Okej, to se sliši super, what’s the catch? Ni ga 🙂 Projekt konS je bil izbran na javnem razpisu za izbor operacij “Mreža centrov raziskovalnih umetnosti in kulture”, ki ga sofinancirata RS in EU iz Evropskega sklada za regionalni razvoj in je torej finančno podprt, vsebine morajo samo doseči čim večje število ljudi in jih vključiti v te zanimive aktivnosti.
Platforma konS sooblikuje 9 partnerskih organizacij iz cele Slovenije, v Mariboru pa je baza projekta v Kulturnem inkubatorju na Koroški cesti 18, a se aktivnosti dogajajo in se bodo dogajale povsod po mestu, enkrat mesečno tudi v KMŠjevi Pisarni!
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

🏳️‍🌈 AKCIJA »PODPRI PARADO, IZOBESI ZASTAVO«
2021-06-01 08:00 - 2021-06-26 21:00 | Mladinski kulturni center Maribor 16 Ob železnici Maribor, Upravna enota Maribor, 2000 Slovenia
MKC Maribor in program Maribor skozi rožnata očala z začetkom meseca ponosa tudi letos najavljata akcijo »Podpri parado, izobesi zastavo«, s katero že tradicionalno pozivata mariborsko javnost, da v juniju izrazi solidarnost do skupnosti LGBTQIA+. V letu 2021 lahko s tem ponovno podprete tudi samo parado ponosa, ki se konec junija po dveh letih vrača v Maribor.
Mavrična zastava je prvič zaplapolala junija 1978 v San Franciscu. Zasnoval jo je Gilbert Baker kot odgovor na željo skupnosti po univerzalnem simbolu, ki bo pripomogel k njeni vidnosti. Prve, ročno zašite zastave je sestavljalo osem simboličnih barv, vsaka s svojim pomenom: roza (seks), rdeča (življenje), oranžna (zdravljenje), rumena (sonce), zelena (narava), turkizna (umetnost), indigo (harmonija) in vijolična (duhovnost). Kasneje se je rodila različica s šestimi barvnimi trakovi, ki jo poznamo še danes, ko predvsem v času junijskih obeležitev krasi marsikatero poslopje.
Mavrična zastava pa ni zgolj priljubljen in privlačen motiv: predstavlja dolgo zgodovino skupnosti LGBTQIA+ in njihov boj za enakopravnost, ki še zdaleč ni gotov. Njena prepoznavnost je močno orodje za opolnomočenje LGBTQIA+ oseb po celem svetu in prav v času krize je solidarnost pomembna bolj kot kadarkoli prej. Ob pripravah na letošnjo parado in druge aktivnosti v okviru meseca ponosa vas organizacijska in prostovoljska ekipa Maribor skozi rožnata očala znova vabi, da javno izkažete svojo podporo skupnosti.
Akciji se lahko pridružite posameznice_ki ter skupine, organizacije in podjetja s sedežem v Mariboru. Za sodelovanje je potrebno izpolniti spletni obrazec, kjer navedete svoje podatke ter označite, ali zastavo že imate.
V primeru, da si zastavo želite izposoditi, sta na voljo osebni prevzem na MKC Maribor (Ob železnici 16) ali dostava po dogovoru. Ko je zastava pri vas, jo je potrebno samo še izobesiti: vabimo vas, da to storite že v začetku meseca, predvsem pa naj plapola na dan parade, v soboto, 26. junija.
Ker želimo pokazati, da je Maribor mavrično mesto, ne pozabite poslati fotografije izobešene zastave na maribor-pride@mkc.si ali katerega od spletnih kanalov (stran Maribor Pride ali Maribor skozi rožnata očala na Facebooku in @maribor_pride na Instagramu).
Rezervacije bodo sprejemale_i tudi po 1. juniju, a svetujejo, da si zastavo rezervirate čimprej, saj je število omejeno. Obrazec je že na voljo na naslednji povezavi:
REZERVIRAJ ZASTAVO
Vsem sodelujočim se zahvaljujemo za podporo in želimo vesel mesec ponosa!

5. FESTIVAL PRESTOPI
2021-05-29 11:30 - 2021-07-09 12:30 | GT22 22 Glavni trg Maribor, Upravna enota Maribor, 2000 Slovenia
Cenjena publika! Iz globin garderobne omare izbezajte najboljše obleke in spolirajte najlepše čevlje. Po (pre)dolgem času imamo priložnost, da se uredimo za gledališče! Začenja se najdaljši mariborski festival tega leta, začenjajo se Prestopi!
Od 29. maja naprej bomo pripravljali dogodke, ki bodo popestrili mestni vsakdan, predstave, ob katerih bomo uživali pod milim nebom in v temačnosti gledaliških dvoran, pogovore, druženja in še kaj. Veselimo se posedanja, spoznavanja in dolgih debat pozno v noč.
Z otvoritvijo začnemo ob 19.00, ko bomo na zadnji steni GT22 razgrnili novi mural celjskega umetnika Mihe Peperka. Dovolimo si spreminjati stvarnost. Upajmo navkljub, vztrajajmo z vnemo Don Kihota in Sanča Panse. Bodimo realisti in zahtevajmo nemogoče. To so sporočila, ki jih želimo deliti z vami tudi skozi novi mural.
Ob razgrnitvi murala nas čaka tudi imenitno operno presenečenje. Če boste ob pravem času na pravem mestu, pa ga lahko ujamete že prej na sprehodu po mestu.
***
Avtor murala Miha Peperko je po izobrazbi univ. dipl. inž. arhitekture, v prostem času pa grafitar. Je član Umetniške četrti U4 v Celju in idejni vodja prehoda Graffiti Street, v sklopu katerega vsako leto organizira grafiti druženja tako za mlade nadobudneže kot izkušene mojstre. Porisal je gostinske lokale, trgovine, otroške sobe, razstavne prostore, podhode … Njegov največji grafit pa je še danes osemmetrski rudar v Velenju.
***
V skladu z odloki vlade je udeležba na kulturnih dogodkih dovoljena osebam z negativnim testom na covid-19, cepljenim ali prebolevnikom. Za otroke to pravilo ne velja.
Upoštevati moramo priporočila glede vzdrževanja medosebne razdalje, pravilnega nošenja maske, higiene rok in higiene kašlja.
PROGRAM
29. maj / 10.00 / Lutkovno gledališče Maribor
TRIGGER 2021: DECENTRALIZACIJA UMETNOSTI – TRIGGER konferenca
(Center za kreativnost, Gledališče Glej, Festival Prestopi)
DECENTRALIZACIJA UMETNOSTI: TRIGGER konferenca v sodelovanju Gledališča Glej s Centrom za kreativnost in Festivalom Prestopi 2021
29. maj / 17.00 / Velika dvorana Lutkovnega gledališča Maribor
TRIGGER 2021: Heroj 2.0 – Predstava vseh predstav
(Moment in En-Knap, Slovenija)
Danes šteje samo zmaga. Zgodovina si zapomni zgolj tiste, ki so na vrhu. Ostali so le statisti.
29. maj / 19.00 / vogal GT22
Svečana otvoritev festivala Prestopi + Lirični utrinki
(Moment + Bunker in Ensemble Leporello, Slovenija)
Cenjena publika! Začenja se najdaljši mariborski festival tega leta, začenjajo se Prestopi!
4. in 5. junij / 15.00 in 18.00 / vogal GT22
Roke so zlato
(Andraž Jug in Slam zverine, Slovenija)
Tlakujmo pot nazaj v gledališče, nazaj na Intimni oder!
5. junij / 19.00 / Intimni oder, GT22
B U M !
(Moment in GT22, Slovenija)
Na meji med dramo in performansom, znanostjo in umetnostjo
11. in 12. junij / 18.00 / Galileo 3000, terasa Čira Čara pri GT22
Kako smo prišli do sem?
(Moment in Gledališče Glej, Slovenija)
Pripovedovalska epopeja
24., 25. in 26. junij / 19.00 / Avditorij Lutkovnega gledališča Maribor
Jubilej
(Gledališče Glej in Moment, Slovenija)
Radikalno nežen ceremonial
7. in 8. julij / 19.00 in 21.00 (oba dneva) / Intimate Stage, GT22
Mi gran obra/Moje veliko delo
(David Espinosa, Španija)
Lutkovna miniaturka
9. julij / 19.00 / Glavni trg
Žonglerski koncert
(Mismo Nismo, Slovenija)
Žongliranje in glasba povezana – skupaj: z večjo subverzivno močjo kot kdajkoli doslej.
9. julij / 21.00 / Avditorij Lutkovnega gledališča Mariobr
Predstavljaj si (Imagine-toi)
(Julien Cottereau, Francija)
Sodobna klovnska predstava o neslutenih svetovih junaka epskih razsežnosti

SIMPTOMI PRIHODNOSTI. RAZSTAVA V ŠKATLI
2021-05-29 11:30 - 2021-06-21 12:29 | GT 22 GLAVNI TRG 22 Maribor
Na ogled v GT22 od 29.5. do 23.6. 2021. Vstopnine ni.
Vabljeni k ogledu razstave Simptomi prihodnosti. Razstava v škatli, ki bo na ogled od 29. maja ob 12ih do 23. junija v GT22, Glavni trg 22.
SIMPTOMI PRIHODNOSTI: RAZSTAVA V ŠKATLI (SYMPTOMS OF THE FUTURE: EXHIBITION IN A BOX) izhaja iz publikacije, ki so jo v zadnjem letu kolektivno razvile Dušica Dražić (Out of Sight), Mirjana Dragosavljević (Stereovizija) in Irena Borić in ki vsebuje prispevke Anamarije Batista, Irene Borić, Mirjane Dragosavljević, Dušice Dražić, Maje Hodošček, Petre Mrša, Tanje Šljivar in Nataše Šuković.
Vsebina publikacije ni razstava, lahko pa to vsekakor postane. Je poskus ustvariti okolje, ki bo omogočilo kolektivno razmišljanje in povezovanje. Vztraja pri generiranju situacije, ki vključuje – ali ponuja – prisotnost teles v prostoru skozi stik bodisi s publikacijo bodisi z razstavnim prostorom. Sprejele smo povabilo, vzele tiskana gradiva iz škatle, prenesle dela v obliki video in zvočnih posnetkov ter jih preoblikovale v razstavo.
Publikacija se želi izogniti linearnosti vsevednega narativa, ki naslavlja temo solidarnosti, zato vsebuje prispevke, ki stojijo na ramenih drugih dosežkov, raziskav in umetniških del. Ko se poskuša spopasti s temo solidarnosti, se dotakne širokega nabora idej – vključno s skrbjo, situiranim znanjem ter skupnostjo in krizo – ki se prepletajo skozi prispevke. Povabljene umetnice Dušica Dražić, Petra Mrša in Maja Hodošček razgrnejo različne poglede na potenciale skupnosti. Medtem ko Dušica Dražić oriše fragmente halštatske civilizacije iz bronaste dobe, ko sta bila delo in bogastvo enakomerno porazdeljena, in špekulira o njihovem jeziku, se Maja Hodošček prav tako posveti jeziku kot dejavniku, ki hkrati razdvaja in povezuje, ter poudari pomen kolektivnega procesa učenja. Petra Mrša je razvila specifičen nabor navodil, ki radovedne vabijo k sodelovanju pri aktivnostih, ki terjajo ponovni premislek o tem, kako smo skupaj in kaj se učimo drug od drugega.
Kolektivno prizadevanje je artikulirano tudi v prispevku Mirjane Dragosavljević, Dušice Dražić in Tanje Šljivar – igri, ki se spopada s temo kolektivnega desetletje trajajočega pogozdovanja Jugoslavije. Navdihnjena s tem sodelovanjem Mirjana Dragosavljević predstavi odmev starih in novih referenc, vizualnih in besedilnih, in tako ustvari nov narativ, ki poskuša razodeti proces produkcije znanja in pomena kolektivnega skupnega zunanja, ki izhaja iz družbe za družbo.
Anamarija Batista artikulira gospodarske dimenzije jugoslovanske in post-jugoslovanske družbe, ko piše o ekonomiji daril, deljenja in skupne rabe v zvezi s kolektivom in solidarnostjo v produktivnih in neproduktivnih stanjih. Prispevek Irene Borić deluje kot vezivo med vsemi temi vidiki, saj obiskovalcu/bralcu v razmislek ponuja besede, povezane z vsakim izmed njih.
SIMPTOMI PRIHODNOSTI: RAZSTAVA V ŠKATLI želi aktualizirati nekatere dosežke, dela, misli in dogodke ter pri tem upa, da bo odprla najširša možna obzorja znanja in razumevanja ter tako zapustila pozicijo pasivizacije in jo nadomestila s konstrukcijo nekih novih-starih narativov. Od svojih začetkov je bila umetnost vedno neločljiva spremljevalka družabnosti in ta ideja nas je vodila, ko smo se potopile v knjige, intervjuje, arhive, muzeje in depoje ter odkrivale, kaj nam naša zgodovinska in kulturna dediščina lahko povesta o nas, danes, v tem zgodovinskem kontekstu. Uprle smo se univerzalni zapovedi hiperprodukcije, tako da smo uporabile obstoječe vsebine in raziskave, ki smo jih lahko ovrednotile kot brezčasne. Vanje smo vpisale svoje lastne interpretacije in pomene in ta interakcija je omogočila nove narative, ki jih tu delimo z vami.
SIMPTOMI PRIHODNOSTI: RAZSTAVA V ŠKATLI v galeriji Out of Sight gosti še dva projekta: OBJECTBOOK, začasno knjižnico prestavljene zbirke umetniških knjig, ki so del fonda Mestne knjižnice Zagreb, ter radijsko igro CONSTRUCTED LANDSCAPE.
Publikacija SIMPTOMI PRIHODNOSTI: RAZSTAVA V ŠKATLI so izdale Out of Sight (Antwerpen), Stereovizija (Beograd) in Onomatopee (Eindhoven) maja 2021.

SOBOTA ZA DRUŽBO: TRI UGANKE, PRAVLJICA IN LUTKOVNA DELAVNICA
2021-05-29 10:00 - 11:00 | Spletni dogodek – www.marsmaribor.org Maribor
Ste že slišali pravljico o očetu in sinu in kralju? In o prvem sončnem žarku, o čevljih in najlepšem šopku rož? Še ne? Vse našteto se razkrije v stari slovenski ljudski pravljici z naslovom Tri uganke. Spoznajmo jo in si jo izposodimo za pripravo lutkovne predstave.
Oče in sin sta živela v deželi, kateri je vladal kralj, ki ni maral starejših ljudi. Tako so ti lahko le čakali bridkega konca. A sin se odloči, da bo svojega ostarelega očeta skril in ne bo upošteval kraljevih navodil. Napočil je dan, ko je kralj želel omožiti svojo hčer. Snubcem je zastavil tri na videz preproste uganke. Kaj mislite, kdo bo znal odgovoriti nanje? Našpičite ušesa, naoljite možganski stroj in ustvarjalna čarovnija se lahko začne!
V spletni delavnici bomo izdelali posebne lutke, ki jim pravimo javajke, razgibali bomo svoje čute in se podali v svet lutk.
Število mest je omejeno. Prijave so obvezne do 25. 5. 2021 na tej povezavi: PRIJAVA
Spletne aktivnosti
TRI UGANKE, slovenska ljudska pravljica
SPOZNAJMO JAVAJKE, spletna delavnica in ustvarjalni izziv
IZURI SVOJE ČUTE, ustvarjalna igralnica in ustvarjalni izziv
Organizator si pridružuje pravico do spremembe programa.
Organizator: Zavod MARS Maribor v sodelovanju z Bibi Bobnar. Dogodek je sofinanciran s strani Mestne občine Maribor, Zavoda RS za zaposlovanje in Ministrstva za javno upravo.

KONS @ INKUBATOR // BRIDA: DIY – KAKO SLIKATI KOLEKTIVNO
2021-05-27 16:00 - 19:00 | Kulturni inkubator 18 Koroška cesta Maribor, Upravna enota Maribor, 2000 Slovenia
KonS – Platforma za sodobno raziskovalno umetnost in Mladinski kulturni center Maribor v četrtek, 27. maja, ob 16. uri vabita mlade med 9. in 14. letom na brezplačno delavnico kolektivnega slikanja.
V maju in juniju v Inkubatorju gostuje ekipa pravih tehnoloških odštekancev, ki svoje delavnice razvijajo z mislijo na interaktivnost in z namenom, da intermedijo na čim preprostejši in zabaven način približajo otrokom! V treh delavnicah bomo dodobra spoznali njihov pogled na tehnologijo in z zabavnimi aktivnostmi sestavljali, slikali, programirali in se igrali.
DIY je interaktivna delavnica oziroma performans, kjer sodelujoči na podlagi zvočnih navodil slikajo. Performans temelji na programski aplikaciji, ki lahko vsako sliko spremeni v zvočna navodila kako jo naslikati. Na podlagi dobljenih zvočnih navodil sodelujoči vstopijo v proces nastajanja umetniškega dela. Delavnica je zanimiva, ker z uporabo tehnologije de-konstruira likovni proces do te mere, da postavi pod vprašanje vse konsolidirane temelje likovnega ustvarjanja.
Delavnice so namenjene otrokom med 9. in 14. letom in so brezplačne. Za udeležbo ni potrebnega predznanja in dodatnega orodja. Material za izdelavo bodo udeleženci prejeli na delavnici, izdelan prototip pa bo njihova last in ga bodo lahko odnesli domov.
Število udeležencev je omejeno na 7 udeležencev, zato je potrebno izpolniti prijavnico na tej povezavi oz. s klikom na gumb “Prijavi se”. V primeru, da bo število prijavljenih omejitev preseglo, bomo organizirali dodatni termin in vas o novem datumu tudi obvestili.
PRIJAVI SE
Delavnice za otroke in mlade, ki jih izvajamo v okviru projekta KONS, predstavljajo serijo razburljivih in navdihujočih raziskovanj, učenja in ustvarjanj. Izvajamo jih, da bi bolje razumeli najsodobnejša dognanja v znanosti in novih tehnologijah, ki jih preko raziskovalne umetnosti premišljamo za posameznika in družbo.
Delavnice se izvajajo ob upoštevanju odlokov o začasnih ukrepih za zmanjšanje tveganja okužbe in širjenja okužbe z virusom sars-cov-2.
Projekt KONS vzpostavlja mrežo vozlišč in laboratorijev po vsej Sloveniji, ki se medsebojno dopolnjujejo v ekosistem dejavnosti za kritičen razvoj prihodnosti.
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

POGOVORNA SKUPINA ZA MLADE, KI VSTOPAJO NA TRG DELA
2021-05-27 14:00 - 15:00 | Mladinski kulturni center Maribor 16 Ob železnici Maribor, Upravna enota Maribor, 2000 Slovenia
Si zaključil_a z izobraževanjem in se podajaš na lov za službo. Se pri tem srečuješ s strahovi, dilemami, vprašanji?
MKC Maribor v sodelovanju s Centrom Mentalis začenja s kratkim programom za mlade posameznike, ki vstopajo na trg dela. Prvo srečanje bo potekalo v četrtek, 27. 5., ob 14. uri, v prostorih MKC Maribor.
Pogovorno skupino bosta vodili Tjaša Antolič in Alenka Cvetko.
Program bo zajemal teme:
Vstop mladih na trg dela – soočanje z izzivi.
Iskanje mojih prednosti, pričakovanj in strahov.
Kako se predstaviti delodajalcu?
Kako se soočati z občutki pri procesu zaposlitve (razgovor za službo, zavrnitev) in ostati motiviran?
Skrb za duševno zdravje v času iskanja zaposlitve.
Srečanja bodo potekala enkrat mesečno po dve šolski uri. Spoznal_a boš lahko druge mlade, ki se soočajo s podobno situacijo, si izmenjal_a izkušnje in se opolnomočil_a za lažje iskanje službe in nasploh vključevanje na trg dela.
Ker je število mest omejenih, je potrebna predhodna prijava na tej povezavi.
Za dodatne informacije lahko pišeš na doris.spurej@mkc.si.
Veselimo se srečanja!

KONS MB X KMŠ // DELAVNICA: PIKSLBROŠKA / PROGRAMIRANJE
2021-05-26 17:00 - 20:00 | Kulturni inkubator 18 Koroška cesta Maribor, Upravna enota Maribor, 2000 Slovenia
KonS – Platforma za sodobno raziskovalno umetnost, Mladinski kulturni center Maribor in Klub Mariborskih študentov v sredo, 26. maja ob 17. uri vabita študente v Kulturni inkubator na brezplačno delavnico izdelave interaktivne PiksLBroške.
Naša oblačila povedo dosti o nas, a nobeno ne pove toliko kot PiksLBroška. Z njo lahko namreč določiš točno kaj bo povedala in ni nujno, da pove kaj o tebi, lahko izpiše katero koli besedilo, ki ga boš sprogramiral v njen čip!
Na delavnici boš na broško, ki si jo izdelal v prejšnji delavnici, preko mikrokrmilnika sprogramiral/a besedilo ali celo piksel sliko, ki se bo nato prikazovala kot kratka animacija.
Klub mariborskih študentov in konS – Platforma za sodobno raziskovalno umetnost sta združila moči in v naslednjih mesecih pripravljata za študente zanimive intermedijske pustolovščine v polju presečišča znanosti, umetnosti in tehnologije. Ker intermedijska umetnost vključuje vse možne oblike udejstvovanja, od čisto tehnoloških aktivnosti do pogovorov, ste k projektu vabljeni vsi, ki vas zanimajo nova odkritja! Imate več možnosti sodelovanja. Lahko se nam pridružite na mesečnih delavnicah, kjer bomo spajkali, sestavljali, raziskovali,… lahko se pridružite ekipi razvijalcev delavnic, lahko pa se izobrazite za mentorja delavnic! Glede vseh aktualnosti vas bomo seveda sproti obveščali.
Okej, to se sliši super, what’s the catch? Ni ga 🙂 Projekt konS je bil izbran na javnem razpisu za izbor operacij “Mreža centrov raziskovalnih umetnosti in kulture”, ki ga sofinancirata RS in EU iz Evropskega sklada za regionalni razvoj in je torej finančno podprt, vsebine morajo samo doseči čim večje število ljudi in jih vključiti v te zanimive aktivnosti.
Platforma konS sooblikuje 9 partnerskih organizacij iz cele Slovenije, v Mariboru pa je baza projekta v Kulturnem inkubatorju na Koroški cesti 18, a se aktivnosti dogajajo in se bodo dogajale povsod po mestu, enkrat mesečno tudi v KMŠjevi Pisarni!
PRIJAVI SE
Delavnice za otroke in mlade, ki jih izvajamo v okviru projekta KONS, predstavljajo serijo razburljivih in navdihujočih raziskovanj, učenja in ustvarjanj. Izvajamo jih, da bi bolje razumeli najsodobnejša dognanja v znanosti in novih tehnologijah, ki jih preko raziskovalne umetnosti premišljamo za posameznika in družbo.
Delavnice se izvajajo ob upoštevanju odlokov o začasnih ukrepih za zmanjšanje tveganja okužbe in širjenja okužbe z virusom sars-cov-2.
Whatever it is, the way you tell your story online can make all the difference.
Projekt konS – Platforma za sodobno raziskovalno umetnost je bil izbran na javnem razpisu za izbor operacij “Mreža centrov raziskovalnih umetnosti in kulture. Naložbo sofinancirata Republika Slovenija in Evropska unija iz Evropskega sklada za regionalni razvoj.

UNTITLED EVENT
2021-05-25 10:30 - 11:30 | Mestna občina Maribor Ulica heroja Staneta 1 Maribor

EKO 8 MEDNARODNA KONFERENCA, PISMO ZA PRIHODNOST / RADIKALNIM IN KREATIVNIM EKOLOGIJAM NAPROTI
2021-05-22 18:00 - 19:00 | Nekdanja tovarna MTT, Melje / Maribor, Slovenija Maribor
Konferenca obravnava resnost okoljskih in podnebnih razmer, pa tudi potencial umetnosti, da se z njimi kritično in kreativno spopade tako na lokalni kot globalni ravni. V našem iskanju radikalnih in kreativnih ekologij se osredotočamo na sodobne umetniške in kuratorske strategije, pri čemer obravnavamo aktualne primere ter presečišča umetnosti, politične ekologije, okoljskega zagovorništva ter aktivizma, družbene in okoljske pravičnosti, politike in teorije skrbi, odrasti in postkolonialne globalizacije.
Gosti: T. J. Demos, Maja in Reuben Fowkes, Luka Omladič, Marjetica Potrč in drugi
Organizatorja: Društvo Igor Zabel za kulturo in teorijo in Umetnostna galerija Maribor
Podpora: ERSTE sklad
Partner dogodka je Društvo Igor Zabel za kulturo in teorijo, ki so ga leta 2008 ustanovili člani družine Zabel in ERSTE sklad.

(FL)ETNO: ČEBELE IN URBANO ČEBELARSTVO
2021-05-22 10:00 - 11:00 | Spletni dogodek – www.marsmaribor.org Maribor
Predstava, intervju in še več o čebelah.
Slovenija je na zemljevid praznikov postavila svetovni dan čebel, ki ga obeležujemo 20. maja. Posvečen je čebelam in drugim opraševalcem in opraševalkam, ki skrbijo za opraševanje rastlin in s tem ohranjanje rastlin in njihovih plodov. Opraševalci igrajo pomembno vlogo pri prehranski oskrbi s sadjem in zelenjavo, čebele pa udomačimo tudi zaradi pridobivanja medu in drugih čebeljih pridelkov, ki so za človeka zdravilni.
Rast mestnih infrastruktur, in s tem povezano krčenje zelenih površin, zmanjšuje bivanjsko okolje naših drobnih pomočnikov. Ker je pomembno, da jih ohranjamo, se razvija urbano čebelarstvo. Kulturna dediščina Slovenije postavlja na ogled tudi primerke ljudske umetnosti panjskih končnic, ki so se po celotni državi začele razvijati v sredini 18. stoletja.
Spletne aktivnosti
INTERVJU, Miodrag Petrovič in Zavod Razvoj
IZDELAJ SI SVOJ PANJ, ustvarjalni izziv
ČEBELJI VOSEK, ustvarjalni izziv
TRADICIONALNI SLOVENSKI ZAJTRK, ustvarjalni izziv
VZNEMIRLJIVO ŽIVLJENJE ČEBEL, gledališka predstava Zavoda Razvoj
Organizator si pridržuje pravico do spremembe programa.
Organizator: Zavod MARS Maribor v sodelovanju z Zavodom Razvoj. Dogodek je sofinanciran s strani Mestne občine Maribor, Zavoda RS za zaposlovanje in Ministrstva za javno upravo.

EKO 8 TRIENALE UMETNOST IN OKOLJE / PISMO ZA PRIHODNOST
2021-05-21 15:00 - 2021-06-18 16:00 | Nekdanja tovarna MTT Melje Maribor
Velika mednarodna razstava sodobne umetnosti z naslovom Pismo za prihodnost,ki se bo odvijala na več kot 40.000 m2 velikem poslopju Mariborske tekstilne tovarne (MTT), je sporočilo prihodnjim generacijam, da se v sedanjosti že zavedamo lastne odgovornosti, ki jo imamo do Zemlje. A le v prihodnosti bodo vedeli, če smo naredili dovolj za naš planet!
Vstopite v 360° zvočno izkušnjo gejzirja sredi Islandije! Podajte se na pot po reki Mississippi v ladji iz odpadnih kosov! Odkrijte zelene gozdičke, ki poganjajo sredi urbanih središč! Naj vas vase posrkajo 3D duhovi mariborske industrije! Spoznajte izzivalna umetniška dela svetovno znanih umetniških imen!
Pismo za prihodnost je razstava kot je v Mariboru še ni bilo!
S kupljeno vstopnico lahko brezplačno obiščete tudi Umetnostno galerijo Maribor. EKO 8 je odprt vsak dan od ponedeljka do sobote med 11.00 in 19.00.
Se vidimo na EKO 8!

5. MEDNARODNI FESTIVAL NEODVISNIH UPRIZORITVENIH UMETNOSTI PRESTOPI
2021-05-21 11:30 - 2021-05-29 12:30 | GT22 22 Glavni trg Maribor, Upravna enota Maribor, 2000 Slovenia
Sodobno neodvisno gledališče, ki ga predstavljamo v letošnji ediciji, je odprto, ustvarjalno, in vključujoče. Nekatere predstave bi lahko opisali kot estetske, druge kot politične, a so tudi zelo zabavne in polne življenja.
Program, ki ga sestavljajo predstave iz Francije, Španije, Velike Britanije, Italije, Norveške in Slovenije, obsega predstave za odrasle, lutkovne predstave za otroke in še marikaj vmes. Trudimo se, da bi občinstvo spodbudili k novim premislekom, mnenjem in pogledom ter gledalkam in gledalcem hkrati ponudili prijetno okolje za preživljanje prostega časa; samim ali z družino. Letošnja festivalska edicija vzpostavlja dialog s skupnostjo, z mestom, s publiko, soustvarjalci kulturnih vsebin in z družbeno realnostjo.
Z dogajanjem se ne bomo omejili na center Maribora; predstave in ostale festivalske dogodke bomo razpršili še po drugih mestnih četrteh.

UMETNOSTNA GALERIJA MARIBOR: 2 ZA 1 / UMETNOST V GALERIJI + UMETNOST V TOVARNI
2021-05-21 10:30 - 2021-07-18 11:30 | Okolica / Umetnostna galerija Maribor Maribor
UMETNOST V GALERIJI + UMETNOST V TOVARNI je prava izbira za vse tiste, ki cenijo ustvarjalnost in iščejo nekaj posebnega. Paket je sestavljen iz obiskov dveh med seboj zelo različnih umetniških razstav na dveh zelo različnih lokacijah.
V UGM | Umetnostni galeriji Maribor v središču mesta pri tržnici lahko vso poletje obiščete razstavo 100 + VRHUNCI IZ ZBIRKE UGM in najpomembnejša imena slovenske umetnosti 20. stoletja – slikarja Ivana Kobilca in Zoran Mušič, kipar Slavko Tihec in več kot 100 drugih največjih imen.
Na fascinantnem prizorišču nekdanje Mariborske tekstilne tovarne (MTT) pa doživite najbolj odbito sodobno umetnost v najbolj čudaškem okolju. Razstava PISMO ZA PRIHODNOST povezuje aktualna okoljska vprašanja z najnovejšimi umetniškimi pristopi, od 3D skeniranja do 360° zvočnih izkušenj.
Cena:
3,00 € po osebi
2,00 € za starejše in mlade.
Ponudba vključuje 30 % popust na vse UGM izdelke (npr. publikacije, tote vrečke, razglednice) v muzejski prodajalni Umetnostne galerije Maribor.
Odpiralni čas: UGM I torek-nedelja, 10.00-18.00 + MTT I ponedeljek-sobota, 11.00-19.00
Med obema prizoriščema – Umetnostno galerijo Maribor in industrijsko cono Melje – se lahko sprehodite v 25 minutah.

UMETNOSTNA GALERIJA MARIBOR: 2 ZA 1 / UMETNOST V GALERIJI + UMETNOST V TOVARNI
2021-05-21 10:30 - 2021-07-18 11:30
